钦定古今图书集成/明伦汇编/氏族典/第314卷 > 《廖用贤尚友录》 > 彭清
## 钦定古今图书集成/明伦汇编/氏族典/第314卷 > 《廖用贤尚友录》 > 彭清

按《明外史彭清传》：“清字源洁，榆林人。初袭绥德卫指
挥使，以功擢都指挥佥事。弘治初，充右参将，分守肃
州。好谋有勇略，为尚书马文升所器。八年，甘肃有警，
以文升荐，擢左副总兵，稍迁都指挥使。十年，总兵官刘宁罢，擢清都督佥事代之。十五年，卒。清御士有恩，
久镇西陲，威名甚著，番人惮之。性廉洁，丧不能归。帝”
闻之，命资送归里，赐祭葬。